Knjižnica Slovenske Konjice

Tinko Polovinko
2024-12-14 10:00 (Europe/Ljubljana) | Dom kulture Slovenske Konjice, dvorana, Mestni trg 4, Slovenske Konjice
SOBOTA, 14. DECEMBER 2024, 10.00
DOM KULTURE SLOVENSKE KONJICE, DVORANA
KULTURNI ZAVOD VELIKI UP

Predstava je narejena po znani glasbeni pravljici Janeza Bitenca. Tinko je poseben fant, ki si
zjutraj obleče samo eno hlačnico in en rokav, eno nogavičko in en čevelj. Umije si samo zgornjo polovičko zob, popije samo pol kozarca mleka in pride samo do pol poti do dedka in babice. Ker vidi polovico sveta takega, kot je zares, polovico pa takega, kakršnega si ga želi, ga okolica gleda postrani. Predstava praznuje prijateljstvo domišljije brez meja in resničnega
sveta s takšnimi in drugačnimi pravili. Premiero je predstava doživela leta 2009,od takrat je
doživela že več kot 400 ponovitev po vsej Sloveniji. Prepletanje igranega, petega in lutkovnega skozi vedno sveže improvizirane delčke predstave vedno znova zaživi kot nekaj novega.

Igra: Jernej Čampelj.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Grdi raček
2024-12-07 10:00 - 10:30 | Kulturni dom Loče, dvorana, Stari trg 15, Loče, 3215, Slovenija
SOBOTA, 7. DECEMBER 2024, 10.00
DOM KULTURE LOČE, DVORANA
ZAVOD GRAJSKO LUTKOVNO GLEDALIŠČE SEVNICA

Zgodba temelji na pravljici priznanega danskega pisatelja H. C. Andersena. Glavni akter je mali grdi raček (v resnici labod), ki se izvali v račjem gnezdu, ker pa je drugačen od ostalih malih račk, ga takoj označijo za grdega. V ospredje je postavljen motiv drugačnosti, ki je velik problem v odnosu med ljudmi še dandanes, saj se prepogosto srečujemo z njo in jo obravnavamo neenako in z zadržki.
Na vprašanje, ali smo vsi enaki je tako odgovor jasen. Ne, nismo! Zgodba nam sporoča, da bi vsak moral namreč iskati samega sebe po svoji lastni poti, ki je sicer veliko težja, polna razočaranj in nasprotovanja. Ne nasedaj trenutnemu ugodju okolja, ki pa ni tvoje … Čeprav si zaradi svoje drugačnosti za večino »grdi raček«, se boš nekega dne, ko boš na cilju, pogledal v ogledalo in zagledal iskrenost samega sebe, izpolnjenega, zadovoljnega in srečnega …
Sporočilo zgodbe je predvsem pokazati nesprejemljivost ljudi do drugačnih in neupoštevanje njihovih pravic in pogledov, mnenj. Pravljica nas želi naučiti sprejemati, še posebej pa ceniti drugačnost.
Režija: Snježana Pungerčič.
Kreacija in izdelava lutk: Bernard Pungerčič.
Izdelava scenskih elementov: Bernard Pungerčič.
Igrata: Lea Pungerčič in Snježana Pungerčič.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Prižig prazničnih luči in odprtje drsališča s Kiro Štruc Jurički
2024-12-05 16:30 - 17:00 | Mestni trg Slovenske Konjice, Mestni trg 4, Slovenske Konjice, 3210, Slovenija
Juhuhu, praznični čas je tu!

Pridružite se nam na ploščadi pred Domom kulture Slovenske Konjice, četrtek, 5. 12. 2024, ob 16.30, da skupaj prižgemo praznične luči , odpremo drsališče in pričnemo s krašenjem mestnih smrečic.

Nastopila bo prav posebna gostja, domačinka Kira Štruc Jurički, polfinalistka šova Slovenija ima talent.

Ste pripravljeni na praznični december v Občini Slovenske Konjice?

Praznični kino z vsebino: MESTNE PROMENADE - SLOVENSKE KONJICE
2024-12-04 18:00 - 20:00 | Dom kulture Slovenske Konjice, Mestni trg 4, Slovenske Konjice, 3210
SREDA, 4. 12., OB 18. URI
Dom kulture Slovenske Konjice
DOKUMENTARNA SERIJA MESTNE PROMENADE – SLOVENSKE KONJICE
Ustvarjalci dokumentarne serije Mestne promenade, ki že vrsto let nastaja v uredništvu izobraževalnih oddaj TV Slovenija, so letos obiskali tudi Slovenske Konjice. Sprehodili so se po mestu, v katerem sta jih prav posebej nagovorila bogata zgodovina in slikovita dediščina z izstopajočimi kulturnimi spomeniki, kot so nadžupnijska cerkev sv. Jurija, Stari grad in Žička kartuzija. Pridružili so se tudi praznovanju zavetnika mesta na Jurjevanju ter se pogovarjali z vodjo TIC-a mag. Tjašo Kangler in umetnostno zgodovinarko ddr. Natašo Golob. Dokumentarna serija Mestne promenade je televizijski kulturni potopis po slovenskih mestih in trgih s predstavitvijo njihove zgodovine, dediščine in tradicionalnega utripa. Konjiško oddajo so sooblikovali urednik, scenarist in voditelj Andrej Doblehar, režiserka Petra Hauc in direktor fotografije Robert Doplihar.
Po ogledu dokumentarne serije o Slovenskih Konjicah bo sledil pogovor z ustvarjalci.
Vstop je prost.

Mesto v gosteh na 40. Slovenskem knjižnem sejmu: 10. LITERARNI FESTIVAL SPIRALA
2024-12-01 14:00 - 14:45 | Gospodarsko razstavišče Ljubljana, Dimičeva ulica 13, 1504 Ljubljana
10. LITERARNI FESTIVAL SPIRALA, 1. 12. 2024, 14:00 – 14:45
Gospodarsko razstavišče; Glavni oder

Moderator:
Maja Furman in Tonja Jelen

Sodelujoči:
Pisateljica Adriana Kuči, bralci prispevkov.

Opis dogodka:
Tradicionalni literarni festival Spirala. Predstavitev 10. Literarne revije Spirala. Prebiranje pesmi, zgodb in pravljic. Podelitev nagrad. Spirala je postala del slovenske literarne krajine. Gre za literarno revijo, ki nagovarja širšo literarno sceno, tako vizualno kot vsebinsko.

Mesto v gosteh na 40. Slovenskem knjižnem sejmu: DREVO ZA PTICE
2024-12-01 13:00 - 13:45 | Gospodarsko razstavišče Ljubljana, Dimičeva ulica 13, 1504 Ljubljana
DREVO ZA PTICE, 1. 12. 2024, 13:00 – 13:45
Gospodarsko razstavišče; Glavni oder

Sodelujoči:
8 članov Ljubiteljskega gledališča Petra Simonitija Celje. Recital bo prepleten z glasbo.

Opis dogodka:
Člani Ljubiteljskega gledališča Petra Simonitija Celje se bodo skozi recitale poklonili pesniku Ivanu Minattiju. V veznem besedilu, ki ga je oblikovala scenaristka dogodka Jana Kvas, je zapisano, da so njegove pesmi kot ptice.

Mesto v gosteh na 40. Slovenskem knjižnem sejmu: POTOVANJE SKOZI MINATTIJEVO POEZIJO
2024-11-30 13:00 - 13:45 | Gospodarsko razstavišče Ljubljana, Dimičeva ulica 13, 1504 Ljubljana
POTOVANJE SKOZI MINATTIJEVO POEZIJO, 30. 11. 2024, 13:00 – 13:45
Gospodarsko razstavišče; Pogovorna postaja

Sodelujoči:
Izvedba: Kulturno društvo Svoboda osvobaja.

Opis dogodka:
Potovanje skozi Minattijevo poezijo bo osvetlilo prvini, ki sta si na videz popolnoma nasprotujoči, a se vendarle v medsebojnem spletu lahko uresničujeta v pomembno lirično izpoved: v upanje in resignacijo, voljo in brezup, nemoč in vitalizem.

Mesto v gosteh na 40. Slovenskem knjižnem sejmu: PO MINATTIJEVIH STOPINJAH
2024-11-28 11:00 - 11:45 | Gospodarsko razstavišče Ljubljana, Dimičeva ulica 13, 1504 Ljubljana
PO MINATTIJEVIH STOPINJAH, 28. 11. 2024, 11:00 – 11:45
Gospodarsko razstavišče; Glavni oder

Sodelujoči:
Osnovnošolci iz OŠ Ob Dravinji. Glasba: Janja Stampfer. Scenografija: Jerneja Menzinger.

Opis dogodka:
Profesorici slovenščine iz OŠ Ob Dravinji, Tina Vahter in Valentina Volavšek, sta zasnovali literarno turistično pot Po Minattijevih stopinjah. Z osnovnošolci iz omenjene šole bodo v edinstveni glasbeno-gledališki točki predstavili nekaj ključnih postojank literarno-turističnega produkta.

Mesto v gosteh na 40. Slovenskem knjižnem sejmu: PO SLEDEH NEČESA NEIZREKLJIVO LEPEGA
2024-11-27 12:00 - 12:45 | Gospodarsko razstavišče Ljubljana, Dimičeva ulica 13, 1504 Ljubljana
PO SLEDEH NEČESA NEIZREKLJIVO LEPEGA, 27. 11. 2024, 12:00 – 12:45
Gospodarsko razstavišče; Pogovorna postaja

Sodelujoči:
Dijaki iz Gimnazije Slovenske Konjice. Mentorica programa: Marjana Cenc Weiss.

Opis dogodka:
Ivan Minatti in mesto Slovenske Konjice sta bila za gimnazijce navdih na mednarodnem tekmovanju v Rothenburg ob der Tauber. Na nastopu bodo predstavili, kaj sladkega in trpkega povezuje Ivana Minattija in njegovega sodobnika, avstrijskega pesnika in pisatelja slovenskega rodu, Aloisa Hergoutha.

Mesto v gosteh na 40. Slovenskem knjižnem sejmu: PRAVLJICE IZ KUFRA
2024-11-27 12:00 - 12:45 | Gospodarsko razstavišče Ljubljana, Dimičeva ulica 13, 1504 Ljubljana
PRAVLJICE IZ KUFRA, 27. 11. 2024, 12:00 – 12:45
Gospodarsko razstavišče; Oder mladih
Sodelujoči:
Maja Furman.
Gledališka predstava Pravljice iz kufra v izvedbi avtorice Maje Furman vsebuje zgodbe: Krtek želi vedeti, kakšno je sonce, Lisica in sinica, Brlog za cekin in Kje je dragoceni lešnik.

Mesto v gosteh na 40. Slovenskem knjižnem sejmu: UMETNIŠKI PREREZ
2024-11-26 15:00 - 15:45 | Gospodarsko razstavišče Ljubljana, Dimičeva ulica 13, 1504 Ljubljana
UMETNIŠKI PREREZ, 26. 11. 2024, 15:00 – 15:45
Gospodarsko razstavišče; Glavni oder

Moderator:
Maja Furman

Sodelujoči:
Ustvarjalci s Slovenskokonjiškega.

Literarni ustvarjalci s Slovenskokonjiškega bodo predstavili del svojega literarnega opusa. Osrednji gostje dogodka bodo pesnica in literarna kritičarka Tonja Jelen, književna prevajalka Alexandra N. Zaleznik in pesnik Aleš Jelenko. Glasbena gostja bo profesorica solopetja Andreja Obrul.

Pogovorni večer v Vitanju: Jure Godler
2024-11-25 18:00 | Center Noordung Vitanje, Vitanje
Pogovorni večerJURE GODLER – ‘Operacija: Hollywood’

Ponedeljek, 25. 11. 2024, ob 18.00 v Centru Noordung VitanjeModeriranje: Tonja Jelen
Organizatorica: Splošna knjižnica Slovenske Konjice, enota Vitanje

Jure Godler je vsestranski ustvarjalec glasbenih, TV, radijskih, gledališki in spletnih vsebin, mojster komedije, pisatelj, intelektualec in sodobno utelešenje renesančnega človeka. Poznate ga tudi kot voditelja oddaj ‘Ta teden’ in ‘Milijonar’, občasno sodeluje v ‘Radiu Ga Ga’, ustvarja pa tudi priljubljena podkasta ‘Opazovalnica’ (z Anžetom Tomićem) in Gospoda (z Davidom Urankarjem). Lani je dvakrat pred 3.000-glavo množico nastopal z Big Foot Mamo, letos pa prijatelju Tilnu Artaču pomagal spisati koncertni šov, s katerim je osvojil Slovenijo – in Ceco.

OPERACIJA: HOLLYWOOD je Juretova sedma knjiga, peta v seriji napetih in zabavnih avantur z agentoma Filipom Novakom in Spencerjem S. Spencerjem. Potem, ko sta že štirikrat rešila Slovenijo, Evropo in Svet, naša agenta v peti epizodi stopita pod žaromete Hollywooda, kjer si želi priznani režiser Darcy Conway posneti film po njunih pustolovščinah. Njegovo nenadno in skrivnostno izginotje vznemirljivo ekskurzijo po tovarni sanj spremeni v preiskavo, ta pa vodi v režiserjeve temne skrivnosti. Preiskava ju popelje v kriminalno podzemlje in z vsako novo sledjo odpira več vprašanj, kot ponuja odgovorov. V mestu, kjer zaupanja vreden ni prav nihče in kjer je resnica pogosto bolj nenavadna od fikcije, sta tako soočena z organizacijo, ki ima zlovešč vpliv v vseh porah družbe.

Na druženjih z Juretom Godlerjem so knjige le iztočnica za klepet o vsem, kar je in kar počne – zato pripravite vprašanja, tabu tem ni! Ker pa prihaja čas obdarovanj, boste na dogodku lahko njegove knjige tudi kupili in si ob selfiju izborili še posvetilo ali avtogram.

Vstop prost!
Foto: Marko Delbello Ocepek

Po Sloveniji s popotnikom Jakom
2024-11-23 10:00 - 10:30 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 23. NOVEMBER 2024, 10.00
DOM KULTURE SLOVENSKE KONJICE, DVORANA
ZAVOD ENOSTAVNO PRIJATELJI

Gledališka predstava o zakladih Slovenije, kjer otroci pomagajo popotniku Jaki iskati njegovo babico. Jaka na poti srečuje zanimive ljudi, pravljične junake, živali, bajeslovna bitja, ki govorijo zgodbe o bogati kulturni in naravni dediščini. Jako navdušijo s preprostostjo, humorjem in zanimivimi običaji. Toda nihče ne ve, kje se skriva njegova babica, dokler ne sreča zmaja.
Predstava je zelo razgibana, zabavna, smešna in poučna, primerna za otroke vseh starosti. Najmlajši se bodo nasmejali Jakovim prigodam. Starejši bodo utrdili znanje o Sloveniji in se naučili novih zanimivosti. Odrasli pa jo gledajo s ponosom, saj se komaj zavedamo, v kako lepem koščku sveta živimo.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Abonma: Iščem tipa za svojo ženo
2024-11-14 19:00 | Dom kulture Slovenske Konjice, dvorana, Mestni trg 4, Slovenske Konjice
ČETRTEK, 14. NOVEMBER 2024, 19.00
DOM KULTURE SLOVENSKE KONJICE, DVORANA
SNG KRANJ

Obdobje šopkov in sladkarij se umakne družinskemu življenju in tudi najbolj idealna razmerja lahko razkrijejo nepredvidljivo stran. Spartak in njegova žena, ki je popolnoma odštekana trapa, imata zvito sestavljeno predporočno pogodbo. Če se hoče Spartak ločiti in ohraniti svoje bogastvo in položaj, obstaja samo en izhod – obsoditi svojo ženo varanja. Toda stvari začnejo iti popolnoma narobe, ko se pojavi Robert, ki obrne vse na glavo in pomaga ponovno verjeti, da ljubezen še vedno obstaja. Predstava za smeh z receptom za boljši vsakdan.

Prevod, priredba, režija: Igor Korošec.

Igralska zasedba:
Nataša Babič,
Klemen Novak,
Igor Korošec.

Uroš Rojko in Luka Juhart
2024-11-12 18:00 | Dom kulture Slovenske Konjice, dvorana, Mestni trg 4, Slovenske Konjice
TOREK, 12. NOVEMBER 2024, 18.00
DOM KULTURE SLOVENSKE KONJICE

V Slovenskih Konjicah se bomo ob 70-letnici poklonili enemu najpomembnejših slovenskih glasbenikov, skladatelju in klarinetistu Urošu Rojku. Rojko je večkrat nagrajeni skladatelj, upokojeni redni profesor kompozicije na Akademiji za glasbo, redni član Slovenske akademije znanosti in umetnosti, prejemnik Kozinove in Župančičeve nagrade ter nagrade Prešernovega sklada. Več o njegovem delu bo predstavljeno na razstavi, ki jo za konjiško publiko pripravlja muzikolog prof. dr. Leon Stefanija. Bo pa Uroš Rojko nastopil tudi v Koncertnem ciklu pri Didiju, in sicer z umetniškim vodjem cikla, Luko Juhartom. Duo, ki svojo originalnost gradi na improviziranih in teatralnih vložkih, predvsem pa na igranju lastne glasbe, ravno v letu 2024 praznuje 20 let skupnega muziciranja. Koncert je del cikla ZVOKOTOK Zavoda Sploh.

Uroš Rojko – klarinet,
Luka Juhart – harmonika.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Martinovanje
2024-11-09 15:00 | Slovenske Konjice, 3210, Slovenija
SOBOTA, 9. NOVEMBER 2024
SLOVENSKE KONJICE, MESTNI TRG

Martinovanje slavi preobrazbo mošta v vino, saj je žlahtna kapljica z domačih vinorodnih gričev tisto, kar našemu mestu daje prav posebno barvo, aromo in zlat lesk. Letos bo ponovno barvito, slikovito in veselja polno praznovanje potekalo v mestnem jedru.
Predstavljena bo strokovna ocena letnika, blagoslovljeno mlado vino, na stojnicah pa boste srečali najboljše lokalne vinarje in kulinarično ponudbo.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice,
TIC Slovenske Konjice, 03 759 31 10, FB: TIC Slovenske Konjice, IG: @ticslovenskekonjice.

Kako se znebiti bodočega moža - za izven
2024-11-06 20:00 | Dom kulture Slovenske Konjice, dvorana, Mestni trg 4, Slovenske Konjice
Dve leti je, kar je Silvija zapustila svojega Bojana. V odnosu vendar mora biti mnogo več od rutine, kavča in Netflixa! Zagotovo obstaja tudi njen Romeo, uspešen, poln energije, priročen in za piko na i še noro zaljubljen vanjo. A najti ‘pravega’ vseeno ni tako enostavno! Slednjič izbere bolj lahkoten pristop k iskanju. Poda se na ljubezensko avanturo najti moža in je pri tem – prekleto uspešna. Še preveč!Kar trije bi lahko bili bodoči: ‘raketa od človeka’, učitelj Sebastijan, odvetnik Valter in Edi, najboljši mizar v mestu – vsi so do konca zagreti, da se bodo poročili z njo. Le nezvesta nevesta še ni povsem prepričana … Zabavni prizori si sledijo hitreje od vagonov dirjajočega vlaka in Silvija se v ljubezenskih igricah iz minute v minuto bolj zapleta. Eden pleza po balkonu, drugi pride nenapovedano, tretji popravlja v spalnici … Neizbežno je, da bo kmalu prišlo do soočenja. Le kakšno bo? Kako bo Silvija krmarila v koktejlu moških, kdo bo najbolj v šoku in zakaj ter katero potezo bo na koncu potegnila? Res težka odločitev! Mogoče jo lahko reši le koketna prijateljica Ema?
Zabavna komedija navdušuje s hitrostjo dogajanja in krmarjenja med obilico moških v stanovanju – z enim samim plemenitim ciljem – najti pravega moža.

Zgodba: Derek Benfield.Prevod, priredba, režija: Žiga Flajnik.
Igralska zasedba:Miha Brajnik,Mojca Fatur,Mario Ćulibrk,Mojca Funkl,Tadej Pišek.

Vstopnice: 25 €.Vstopnice lahko kupite v pisarni Centra za kulturne prireditve Slovenske Konjice.

Informacije: Center za kulturne prireditve Slovenske Konjice, 03 758 04 37,FB: Center za kulturne prireditve Slovenske Konjice,IG: @ckpslovenskekonjice.

Gozdovilimo
2024-10-26 10:00 - 10:30 | Dom kulture Slovenske Konjice, dvorana, Mestni trg 4, Slovenske Konjice
SOBOTA, 26. OKTOBER 2024, 10.00
DOM KULTURE SLOVENSKE KONJICE, DVORANA
DRUŠTVO LUTKOVNIH USTVARJALCEV

Pod zemljo med prepletenimi koreninami dan za nočjo marljivo garajo glive. Za svoje ljubo drevo skrbi Gozdovilčica, kadar se ravno ne občuduje v zrcalu ali se ne prepira s Staro Grčo. Tako pod zemljo kot na svetlem v krošnji je vse v ravnovesju, dokler … dokler radovedna gliva Gufi ne odkrije, da obstaja še kaj drugega kot garanje. Vse se postavi na glavo, ko tudi glive začnejo zahtevati drevesne lepote zase. Bo drevo sploh še lahko dom vseh, ko Stara Grča zaradi gozdoviljenja sploh ne more več spati, ko jih napade plesen in se Gozdovilčici od panike skoraj meša, za povrh pa se bliskovito prikažejo še zagnani strupki? Bodo stvari šle tako daleč, da bo celo vsega vajena Stara Grča izgubila potrpljenje?
Režija: Katja Povše.
Avtorica glasbe: Mateja Starič.
Lutkovna tehnologa in izdelovalca lutk: Žiga Lebar, Iztok Hrga.
Izdelava scenografije: Jos-Jože Zajc.
Kostumograf: Iztok Hrga.
Nastopa: Tina Oman.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Pogovorni večer: Norma Bale
2024-10-24 18:00 | Velika galerija Doma kulture Slovenske Konjice, Mestni trg 4, Slovenske Konjice, 3210, Slovenija
24. oktober 2024, 18.00Velika galerija Doma kulture Slovenske Konjice
POGOVORNI VEČERNORMA BALE
Pogovor bo vodil Kristian Koželj

Organizatorja: OI JSKD Slovenske Konjice in Splošna knjižnica Slovenske Konjice

Literarni večer z avtorico romana Agregat, ki je lansko leto izšel pri založbi Pivec. Roman bralca potisne v svet sodobne slovenske politike. Skozi prvoosebno pripoved spremljamo učitelja Miroslava Gumpeka, ki se pridruži novonastali stranki, da bi prevetrili in rešili slovensko politično sceno. Avtorica, sicer profesorica in nekdaj direktorica kulturnega zavoda, je bila leta 2003 z romanom Sekstant že nominirana za kresnika – za najboljši roman leta v Sloveniji. V vmesnem času pa je izdala monodramo Halka, dvojezično slikanico Rdeči balon, ljubezenski roman Karamel in zbirko kratkih zgodb Ptice dronovke/Ftice dronovke.

Po dogodku bo roman Agregat mogoče tudi kupiti pri predstavniku založbe Pivec.

Vstop prost!

Trio Janus
2024-10-21 18:00 | Dom kulture Slovenske Konjice, dvorana, Mestni trg 4, Slovenske Konjice
PONEDELJEK, 21. OKTOBER 2024, 18.00
DOM KULTURE SLOVENSKE KONJICE
MATIJA KREČIČ, EMA KREČIČ IN DAVORIN MORI

Trio Janus – violinist in skladatelj Matija Krečič, violončelistka Ema Krečič in pianist ter eden najuspešnejših slovenskih dirigentov mlajše generacije Davorin Mori, združuje vrhunske glasbenike mlajše generacije, ki so se s svojim delovanjem na različnih glasbenih področjih dodobra uveljavili doma in v tujini. Ime so prevzeli po rimskem bogu z dvema obrazoma – eden gleda v preteklost, drugi v prihodnost. Glasbeniki v svoj program uvrščajo predvsem dela, napisana v zadnjih sto letih, in preko njih povezujejo tradicijo s prihodnostjo. Tako izvajajo glasbo skladateljev Ravela, Šostakoviča, Rachmaninova … Med novejšimi deli v njihovem repertoarju posebno mesto zasedajo skladbe Matije Krečiča.

Matija Krečič – violina,
Ema Krečič – violončelo,
Davorin Mori – klavir.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

Abonma: Kako se znebiti bodočega moža
2024-10-13 19:00 | Dom kulture Slovenske Konjice, dvorana, Mestni trg 4, Slovenske Konjice
NEDELJA, 13. OKTOBER 2024, 19.00
DOM KULTURE SLOVENSKE KONJICE, DVORANA
ŠPAS TEATER

Dve leti je, kar je Silvija zapustila svojega Bojana. V odnosu vendar mora biti mnogo več od rutine, kavča in Netflixa! Zagotovo obstaja tudi njen Romeo, uspešen, poln energije, priročen in za piko na i še noro zaljubljen vanjo. A najti ‘pravega’ vseeno ni tako enostavno! Slednjič izbere bolj lahkoten pristop k iskanju. Poda se na ljubezensko avanturo najti moža in je pri tem – prekleto uspešna. Še preveč!
Kar trije bi lahko bili bodoči: ‘raketa od človeka’, učitelj Sebastijan, odvetnik Valter in Edi, najboljši mizar v mestu – vsi so do konca zagreti, da se bodo poročili z njo. Le nezvesta nevesta še ni povsem prepričana … Zabavni prizori si sledijo hitreje od vagonov dirjajočega vlaka in Silvija se v ljubezenskih igricah iz minute v minuto bolj zapleta. Eden pleza po balkonu, drugi pride nenapovedano, tretji popravlja v spalnici … Neizbežno je, da bo kmalu prišlo do soočenja. Le kakšno bo? Kako bo Silvija krmarila v koktejlu moških, kdo bo najbolj v šoku in zakaj ter katero potezo bo na koncu potegnila? Res težka odločitev! Mogoče jo lahko reši le koketna prijateljica Ema?
Zabavna komedija navdušuje s hitrostjo dogajanja in krmarjenja med obilico moških v stanovanju – z enim samim plemenitim ciljem – najti pravega moža.
Zgodba: Derek Benfield.
Prevod, priredba, režija: Žiga Flajnik.

Igralska zasedba:
Miha Brajnik,
Mojca Fatur,
Mario Ćulibrk,
Mojca Funkl,
Tadej Pišek.

20. festival lepopisja
2024-10-11 16:00 | Žička Kartuzija, Slovenia
PETEK, 11. OKTOBER 2024, 16.00
ŽIČKA KARTUZIJA

Pisava je po vlogi, ki jo je vedno imela v kulturnem razvoju človeštva, največji dosežek človekovega duha, njegove zavesti in iznajditeljske moči. Če je govorjeni jezik sredstvo za neposredno sporazumevanje ljudi, je pisava pripomoček, s katerim se ljudje sporazumevajo skozi prostor in čas; ne povezuje le ljudi istega kraja in obdobja, ampak generacije z generacijami in dobe z dobami ter je tako temeljni medij nenehnega kulturnega vzpona človeštva.

Letos poteka jubilejni 20. Festival lepopisja, ki vsako leto uspešno spodbuja osnovnošolce iz vse Slovenije k ustvarjanju lepopisnih izdelkov z osebno noto. Najboljše izdelke tradicionalno razstavimo v protokolarnih prostorih Žičke kartuzije, kjer so pred nekaj stoletji nastajali znameniti žički rokopisi. Festival, na katerem se podelijo priznanja in nagrade najboljšim, vedno pospremi simpatičen kulturni program, ki bo letos še bolj poseben.

Tema festivala 2024: »Žička kartuzija v verzih« (Temo posvečamo 100-letnici rojstva Ivana Minattija, velikega slovenskega pesnika, rojenega v Slovenskih Konjicah).

Informacije: TIC Slovenske Konjice, 03 759 31 10 in 051 444 141, info@tickonjice.si, FB: TIC Slovenske Konjice in TIC Žička kartuzija, IG: @ticslovenskekonjice in @zickakartuzija, 03 752 37 32, info@zickakartuzija.si.

1. Čajanka v sezoni 24/25: Desa Muck
2024-10-10 18:00 | Dom kulture Slovenske Konjice, Mestni trg 4, Slovenske Konjice, 3210
10. OKTOBER 2024, 18.00SPLOŠNA KNJIŽNICA SLOVENSKE KONJICE
POGOVORNI VEČERDESA MUCK

Desa Muck, pisateljica, gledališka in filmska ter televizijska igralka, televizijska voditeljica …Napisala je preko 60 knjig za otroke, mladino in odrasle. Je prejemnica številnih nagrad za literaturo, nagrade Vesna za igranje v filmu Instalacija ljubezni in nagrade Viktor za vodenje televizijske oddaje Videogodba. Uvrščena je bila tudi na mednarodno Častno listo IBBY.

Pogovor bo vodila Maja Furman.

Vstop prost.

Foto: Ana Iza Sajko

Večer v živo - delavnica: dr. Tanja Pia Metelko, med. cert. svetovalka pri dr. Joeju Dispenzi
2024-10-04 17:00 - 20:30 | Dom kulture Slovenske Konjice, Mestni trg 4, Slovenske Konjice, 3210
Dr. Tanja Pia Metelko: Delavnica spreminjanja uma in kreiranja novih rezultatov – dr. Joe Dispenza v praksi

Pridružite se nam v DOMU KULTURE V SLOVENSKIH KONJICAH na vrhunski delavnici dr. Tanje Pie Metelko, ki temelji na NEVROZNANOSTI, KVANTNI FIZIKI in naukih dr. JOEJA DISPENZE.

Izvedeli boste:• kako ustvarjamo našo osebno resničnost – naše življenje• kako presežemo analitični um• kako vstopimo v nezavedno in spremenimo vzorce• kako kreiramo iz srca
Na Večeru v živo nas čakajo:• Predavanje z diskusijo• Praktične vaje• Dihalna vaja• Meditacija
Celotno srečanje traja do 20.30.

Na dogodku ne bo prodaje vstopnic, zato prosimo, da si jih zagotovite vnaprej.
PRIDRUŽITE se … PRIDOBITE … PRENESITE v življenje!

Vabljeni!

Vstopnice: Eventim in Tic Slov. Konjicehttps://www.eventim.si/…/dr-tanja-pia…/event.html

Odprtje razstave Likovne kolonije na Trebniku
2024-10-03 17:00 | Žička Kartuzija, Slovenia
V Slovenskih Konjicah se bo tudi letošnje leto odvijala Likovna kolonija na Trebniku. Šest gostujočih slovenskih umetnikov bo pet dni bivalo in ustvarjalo v slikovitem okolju dvorca Trebnik, njihovo bivanje v Slovenskih Konjicah pa se bo sklenilo z zaključno razstavo v Žički kartuziji. Namen kolonije je spodbujanje ustvarjalnosti na Konjiškem, tkanje novih poznanstev in sodelovanj, predvsem pa pripeljati in predstaviti kakovostno slovensko umetniško produkcijo domači publiki. Letos bodo na koloniji ustvarjali priznani in nagrajeni slovenski umetniki in umetnice Janja Kosi, Valerie Wolf Gang, Tejka Pezdirc, Nina Koželj, Gašper Capuder in Nik Erik Neubauer.
Zaključna razstava bo v četrtek, 3. oktobra, ob 17. uri, v cerkvi sv. Janeza Krstnika v Žički kartuziji.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

3. Poletne Kresničke na prostem: PIKA NOGAVIČKA IN GUSAR VAL
2024-08-24 19:00 | Park za domom kulture Slovenske Konjice, Mestni trg 4, Slovenske Konjice, 3210, Slovenija
3. Poletne Kresničke za otrokeSobota, 24. 8. 2024, ob 19. uri v parku za Domom kulture Slovenske Konjice.
Pika Nogavička in gusar Val

Pomorska pustolovščina gusarja Vala in Pike Nogavičke, ki otroke dvigne na noge. Pogumni gusar Val je našel strgan starodaven zemljevid, ki vodi do otoka zakladov. Medtem ko išče manjkajoči del zemljevida, mu načrte prekriža najmočnejša, najbolj zabavna in najpogumnejša punca na svetu, Pika Nogavička.
Gledališče: Enostavno prijatelji.

Organizatorica: Splošna knjižnica Slovenske Konjice.
Vstop prost!

Naslovna fotografija: arhiv Enostavno prijatelji.

2. Poletna kulturnica: Dan Podjed
2024-08-22 19:00 | Dom kulture Slovenske Konjice, Mestni trg 4, Slovenske Konjice, 3210
2. Poletna kulturnicaGost: Dan Podjed
Četrtek, 22. 8. 2024, 19.00Lokacija: park za Domom kulture Slovenske Konjice

Antropolog dr. Dan Podjed je znanstveni sodelavec Inštituta za slovensko narodopisje ZRC SAZU in izredni profesor za področje kulturne in socialne antropologije na Filozofski fakulteti Univerze v Ljubljani.
Moderatorka bo Maja Furman.

Podrobnosti o dogodku še sledijo.
Vstop prost!

Foto: arhiv Večer.

SOUNDS OF SLOVENIA TRIO & MAROLTOVKE
2024-08-16 20:30 | Žička Kartuzija, Slovenia
Pod umetniškim vodstvom harmonikarja in skladatelja Janeza Dovča glasbenice in glasbeniki že od leta 2008 predstavljajo slovensko ljudsko izročilo v sodobnih in živih priredbah. Za najnovejšo produkcijo so pripravili povsem nov repertoar, sozvočje ljudske glasbe in na novo uglasbljene poezije pesnic in pesnikov, kot so I. Cankar, O. Zupančič, E. Kocbek, K. Šuler, K. D. Kajuh, S. Kosovel itn. Ustvarjalci so razvili poseben občutek za kontrapunkt med danostjo različnih glasbenih tradicij in svobodo osebnega izraza. Ljudska glasba je spomin iz davnine, odmev prostora, ki v sebi nosi različnost slovenskih pokrajin, avtorska pesem je “vzmet duha” (Kocbek), ki to raznolikost povezuje. S koncertom želijo pokazati, kaj pomeni bogastvo razlik v kulturi, naravi in svetu nasploh. V 13-letnem delovanju so Sozvočja Slovenije/Sounds of Slovenia nastopili na številnih prizoriščih doma in po svetu. Izvrstni ustvarjalci se tokrat predstavljajo z novim programom, ki je aranžmajsko obarvan z akustično, vokalno in elektronsko zvočnostjo.
Gregor Volk – kitara, vokal, violina,
Goran Krmac – tuba, bas, elektronika,
Janez Dovč – harmonika, elektronika.
Pevska skupina Maroltovke.

Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

POLETNICA: MAGIC POND
2024-08-09 21:00 | Slovenske Konjice, 3210, Slovenija
Vokalno-instrumentalna zasedba z močnim lokalnim pridihom ustvarja že nekaj let. Na koncertu lahko pričakujete avtorsko glasbo, ki jo zaznamuje improvizacija. Zanimiva izkušnja za vsakega poslušalca je definitivno unikatna postavitev skupine v smislu instrumentarija, ki vedno znova ponuja sveže barvne palete zvoka v najbolj ekskluzivnih odtenkih.
Zasedba:
Vokal, flavta: Klara Veteršek.
Saksofon: Grega Skaza.
Fagot: Janez Pincolič.
Kitara: Matic Ašič.
Klaviature: Anže Vrabec.
Kontrabas: Janez Krevel.
Bobni: Matjaž Skaza.

Vstop prost! Informacije: Center za kulturne prireditve Slovenske Konjice, 03 758 04 37,
FB: Center za kulturne prireditve Slovenske Konjice,
IG: @ckpslovenskekonjice.

SIDDHARTA
2024-08-03 20:30 | Žička Kartuzija, Slovenia
SIDDHARTA, 3. 8. 2024, 20.30, ŽIČKA KARTUZIJA

V izjemen ambient Žičke kartuzije po petih letih ponovno prihaja Siddharta. Mešanica njihovih največjih uspešnic in svežih stvaritev je zagotovo idealen recept za edinstven rock’n’roll dogodek. Kot smo se skozi leta že navadili, lahko od Siddharte pričakujemo nepozaben večer presežkov.

Vstopnice na vseh Eventimovih prodajnih mestih in na Centru za kulturne prireditve Slovenske Konjice. Število je omejeno.
Se vidimo 3. 8. 2024 v Žički kartuziji!

Informacije: Center za kulturne prireditve, 03 758 04 37.

Vstopnice: https://www.eventim.si/si/vstopnice/siddharta-loce-zicka-kartuzija-1420816/performance.html
